Forslag til RÅDETS FORORDNING om tildeling af fiskerimuligheder i medfør af protokol om fastsættelse af de fiskerimuligheder og den finansielle modydelse, der er omhandlet i partnerskabsaftalen mellem Det Europæiske Fællesskab på den ene side og Republikken Kiribati på den anden side /* COM/2012/0466 final - 2012/0227 (NLE) */





BEGRUNDELSE I henhold til det mandat[1], som Kommissionen har fået af Rådet, har Kommissionen på vegne af Den Europæiske Union forhandlet med Republikken Kiribati om at forny protokollen til fiskeripartnerskabsaftalen mellem Den Europæiske Union og Republikken Kiribati. Efter disse forhandlinger blev der den 3. juni 2012 paraferet en ny protokol, som omfatter en periode på tre år fra den 16. september 2012. Denne procedure vedrørende fordeling af fiskerimulighederne i medfør af protokollen er iværksat sideløbende med procedurerne for Rådets afgørelse med Europa-Parlamentets godkendelse om indgåelse af den nye protokol og Rådets afgørelse om undertegnelse på Den Europæiske Unions vegne og midlertidig anvendelse af den nævnte protokol. Den nye protokol er i overensstemmelse med formålet med fiskeripartnerskabsaftalen, som tilsigter at styrke samarbejdet mellem Den Europæiske Union og Republikken Kiribati og fremme en partnerskabsramme for udvikling af en politik for bæredygtigt fiskeri og ansvarlig udnyttelse af fiskeressourcerne i Republikken Kiribatis eksklusive økonomiske zone i begge parters interesse. De to parter er blevet enige om at samarbejde om gennemførelsen af Republikken Kiribatis sektorpolitik for fiskeriet og viderefører med henblik herpå den politiske dialog om den relevante programmering. Ifølge den nye protokol beløber den samlede finansielle modydelse sig til 1 325 000 EUR pr. år for hele perioden. Dette beløb svarer til: a) 975 000 EUR pr. år for adgang til Republikken Kiribatis eksklusive økonomiske zone og b) 350 000 EUR pr. år, svarende til et yderligere budget, som EU betaler til støtte for Republikken Kiribatis fiskeripolitik. Kommissionen foreslår på dette grundlag, at Rådet vedtager denne forordning. 2012/0227 (NLE) Forslag til RÅDETS FORORDNING om tildeling af fiskerimuligheder i medfør af protokol om fastsættelse af de fiskerimuligheder og den finansielle modydelse, der er omhandlet i partnerskabsaftalen mellem Det Europæiske Fællesskab på den ene side og Republikken Kiribati på den anden side RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, stk. 3, under henvisning til forslag fra Europa-Kommissionen og ud fra følgende betragtninger: (1) Den 23. juli 2007 vedtog Rådet forordning (EF) nr. 893/2007[2] om indgåelse af en fiskeripartnerskabsaftale mellem Det Europæiske Fællesskab på den ene side og Republikken Kiribati på den anden side. (2) Eftersom den nuværende protokol om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab på den ene side og Republikken Kiribati på den anden side (i det følgende benævnt "protokollen") udløber den 15. september 2012, blev der paraferet en ny protokol den 3. juni 2012. Den nye protokol giver EU-fiskerfartøjer fiskerimuligheder i kiribatiske farvande. (3) Rådet vedtog den […] afgørelse nr. …./2012[3] om undertegnelse og midlertidig anvendelse af den nye protokol. (4) Metoden for fordeling af fiskerimulighederne mellem medlemsstaterne bør for gyldighedsperioden for den nye protokol fastlægges i overensstemmelse med artikel 20 i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik[4]. (5) Ifølge artikel 10, stk. 1, i Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande[5] underretter Kommissionen de berørte medlemsstater, hvis det viser sig, at de fiskerimuligheder, som Unionen har fået tildelt i henhold til protokollen, ikke udnyttes fuldt ud. Modtages der ikke noget svar inden udløbet af fristen, som skal fastsættes af Rådet, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den relevante periode. Der bør fastsættes en frist. (6) Eftersom den nuværende protokol udløber den 15. september 2012, og den nye protokol skal anvendes midlertidigt fra den 16. september 2012, bør denne forordning anvendes fra den 16. september 2012 — VEDTAGET DENNE FORORDNING: Artikel 1 1. Fiskerimulighederne fastsat i protokollen fordeles mellem medlemsstaterne således: a) notfartøjer: Spanien – 3 fartøjer Frankrig – 1 fartøj b) langlinefartøjer: Spanien – 3 fartøjer Portugal – 3 fartøjer 2. Rådets forordning (EF) nr. 1006/2008 finder anvendelse med forbehold af fiskeripartnerskabsaftalen mellem Den Europæiske Union på den ene side og Republikken Kiribati på den anden side. 3. Hvis fiskerimulighederne fastsat i protokollen ikke opbruges med ansøgningerne om fiskeritilladelse fra de medlemsstater, der er nævnt i stk. 1, kan Kommissionen tage ansøgninger om fiskeritilladelse fra andre medlemsstater i betragtning, jf. artikel 10 i Rådets forordning (EF) nr. 1006/2008. 4. Den frist, der er omhandlet i artikel 10, stk. 1, i forordning (EF) nr. 1006/2008, fastsættes til 10 arbejdsdage. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den anvendes fra den 16. september 2012. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den . På Rådets vegne Formand [1] Vedtaget på det 3155. møde i Rådet (landbrug og fiskeri) tirsdag den 20. marts 2012 som "A"-punkter opført i 7707/12. [2] EUT L 205 af 7.8.2007, s. 1. [3] EUT L … af …, s. …. EUT: Indsæt venligst EUT-nr. og dato på afgørelsen. [4] EFT L 358 af 31.12.2002, s. 59. [5] EUT L 286 af 29.10.2008, s. 33.